section_heading: Raspisivanje izbora
paragraph_text: Socijaldemokratska partija Hrvatske (SDP) i Hrvatska socijalno-liberalna stranka (HSLS) pobijedile su na parlamentarnim izborima 2000. godine i u koaliciji s četiri druge stranke formirale vladajuću većinu, na čelu s Ivicom Račanom kao premijerom. Na ovim je izborima Hrvatska demokratska zajednica (HDZ) po prvi puta od samostalnosti izgubila vlast. U Zagrebu je na lokalnoj razini i dalje na vlasti bio HDZ, a gradonačelnica je bila Marina Matulović Dropulić. Redovni lokalni izbori bili su zakazani za 2001. godinu. Milan Bandić, predsjednik zagrebačkog SDP-a, zagovarao je prijevremene izbore za Gradsku skupštinu, umjesto čekanja na redovne izbore. Bandić je prikupio ostavke svih zastupnika oporbenih stranaka u skupštini, njih 24, te dva HDZ-ova zastupnika. Nova Vlada Republike Hrvatske odmah je raspustila zagrebačku skupštinu i imenovala Josipa Kregara kao povjerenika za Grad Zagreb, umjesto gradonačelnice Matulović Dropulić. Dvojica zastupnika HDZ-a kasnije su povukla svoje potpise za raspuštanje skupštine, no Kregar je rekao da je za takav potez "prekasno".<ref>